ליגת הצדק: גרסת סניידר

| --- | --- |

 מבוסס על:  ליגת הצדק (גרדנר פוקס)
 בימוי:  זאק סניידר
 הופק בידי:  צ'ארלס רובן דבורה סניידר כריסטופר נולאן אמה תומאס ג'ים ראו בן אפלק וסלי קולר קרטיס קאנמוטו כריס טריו
 תסריט:  זאק סניידר כריס טריו
 עריכה:  דיוויד ברנר 
 שחקנים ראשיים:  הארי לניקס (Calvin Swanwick) דיאן ליין (מרת'ה קנט) ג'ו מורטון (Silas Stone) רובין רייט (אנטיופה (קומיקס)) קוני נילסן (היפוליטה) בילי קרודופ (הנרי אלן) פיטר גינס (דסאאד) ריי פורטר (דארקסייד) ג'ארד לטו (The Joker) דייוויד ת'יוליס (ארס (DC קומיקס)) וילם דפו (נוידיס וולקו) אמבר הרד (Mera) איימי אדמס (לואס ליין) ג'רמי איירונס (אלפרד פניוורת) גל גדות (וונדר וומן) ג'יי קיי סימונס (ג'יימס גורדון) הנרי קאביל (סופרמן) בן אפלק (Batman) ג'ייסון מומואה (Aquaman) עזרא מילר (בארי אלן) קירן היינדס (Steppenwolf) ריי פישר (Cyborg) ג'ו מנגנלו (Deathstroke) ג'סי אייזנברג (לקס לות'ר) קווין קוסטנר (ג'ונת'ן קנט) Lisa Loven Kongsli Samantha Win 
 מוזיקה:  Junkie XL
 צילום:  פביאן וגנר
 מדינה:  ארצות הברית ארצות הברית
 חברת הפקה:  DC Films Cruel and Unusual Films האחים וורנר
 חברה מפיצה:  HBO Max
 הקרנת בכורה:  ארצות הברית 18 במרץ 2021  ישראל 19 במרץ 2021
 משך הקרנה:  242 דקות
 שפת הסרט:  אנגלית 
 סוגה:  סרט גיבורי-על, סרט פעולה מדע בדיוני 
 תקציב:  370 מיליון דולר
 סרט קודם:  ליגת הצדק
 אתר רשמי
 דף הסרט ב־IMDb
 
ליגת הצדק: גרסת סניידר (באנגלית: Zack Snyder's Justice League, "ליגת הצדק של זאק סניידר") היא גרסת הבמאי משנת 2021 לסרט גיבורי-העל "ליגת הצדק" משנת 2017. גרסה זו נועדה להביא לידי ביטוי את החזון המקורי של הבמאי זאק סניידר לסרט לפני שעזב את הפקתו והוחלף על ידי ג'וס וידון. הסרט מבוסס על צוות גיבורי-העל ליגת הצדק של DC קומיקס והוא מהווה חלק מהיקום הקולנועי של DC. עלילת הסרט עוקבת אחרי באטמן (בן אפלק), וונדר וומן (גל גדות), סייבורג (ריי פישר), אקוומן (ג'ייסון מומואה), הפלאש (עזרא מילר) וסופרמן (הנרי קאביל) בעודם נאבקים כדי לבלום את סטפנוולף (קירן היינדס), שמנסה לכבוש את כדור הארץ עבור אדון האופל דארקסייד (ריי פורטר).
בשונה מגרסאות במאי אחרות, גרסה זו אינה כוללת רק שינויים קלים מהגרסה הקולנועית של הסרט אלא מציגה שינויים כבדים במהלך העלילה. בנוסף, גרסה זו של הסרט מציגה אפקטים מיוחדים משופרים בהשוואה לגרסה הקולנועית. הסרט יצא בשירות הסטרימינג HBO Max של וורנר מדיה בשנת 2021 ואורכו למעלה מ-4 שעות.
להפקת הסרט "ליגת הצדק" משנת 2017 הייתה היסטוריית הפקה בעייתית, כאשר התסריט והצילומים עברו שינויים גדולים לפני ההפקה ובמהלכה, כמו גם החלפת במאים, מה שהביא ליציאתה לאקרנים של גרסה שדווח כי היא שונה באופן משמעותי ממה שהוגש בתחילה במהלך קדם-ההפקה ושלב הצילומים. הבמאי זאק סניידר היה מעורב לאורך מרבית הפקת הסרט ואולץ לעזוב במאי 2017 עקב מותה של בתו, והבמאי ג'וס וידון החליף אותו בעבודת הפוסט-פרודקשן והשלים את הסרט. וידון פיקח על צילומים מחדש שנערכו ושינויים אחרים שהוסיפו טון קומי לסרט וקיצצו את אורכו ל־120 דקות בהתאם לדרישת האחים וורנר.
הגרסה הקולנועית של "ליגת הצדק" הייתה כישלון מסחרי וזכתה לביקורות מעורבות מצד המבקרים והצופים, מה שהוביל את האחים וורנר להעריך מחדש את עתיד סרטי הזיכיון. הפרטים שצצו אודות ההפקה הבעייתית של הסרט ומצב הסרט לפני שסניידר עזב, הביאו לגל תמיכה של הקהל שהאמין שקיימת גרסת במאי חלופית, נאמנה יותר לחזון של סניידר עבור הסרט. מעריציו של סניידר, אנשי צוות ואנשים אחרים בתעשיית הקולנוע האמריקאית חתמו על עצומה לשחרורה של "גרסת סניידר" ("Snyder Cut") זו, אף כי בוורנר הצהירו בתחילה שאין להם שום תוכניות להוציא לאור גרסה חלופית של "ליגת הצדק." האישור לקיומה של גרסה כזו הגיע רק כעבור שלוש שנים, במאי 2020, תוך הכרזה כי הסרט ייצא לצפייה על גבי שירות הסטרימינג HBO Max, תחילה דווח שהיא תצא כמיני-סדרה בת ארבעה פרקים באורך שעה כל אחד, אך בינואר 2021 נודע שזו תופץ כסרט באורך 4 שעות. בשבוע הראשון לשחרורו צפו בסרט למעלה מ־1.8 מיליון פעמים.[דרושה הבהרה][דרוש מקור] מעריציו של זאק סניידר פתחו בקמפיין שיווקי המכונה #RestoreTheSnyderVerse ("שחזרו את יקום סניידר") ו-#ReleaseTheSnyderCut ("שחררו את גרסת סניידר"), שנועד ללחוץ על האולפנים לתמוך בבמאי להפקת סרטי המשך לליגת הצדק ול"איש הפלדה", למרות שבכירי האחים וורנר הצהירו כי לא יתמכו בפרויקטים שכאלה.